Regionen rundt Dergé utgjorde det aller viktigste av de gamle kongerikene i Kham. Dette kongedømmet bevarte sin uavhengighet helt til 1865, da det forbigående ble underlagt det sentraltibetanske Lhasa, men det gjenvant sin selvstendighet sent på 1800-tallet. På 1900-tallet ble riket først behersket av krigsherren Zhao Erfengs styrker og senere integrert i Republikken Kina i 1918. Deretter ble det fragmentert av kamper mellom de lokale klaner, helt til området ble inntatt av Folkets frigjøringshær da den invaderte hele Tibet i 1950–1951 på vegne av Folkerepublikken Kina.